Uznesenie Krajského súdu Košice sp. zn. 5Sd/38/2016 z 22. 5. 2017
Uznesenie Krajského súdu Košice z 22. mája 2017, sp. zn. 5Sd/38/2016, ECLI:SK:KSKE:2017:7016200588.2
Súd: Krajský súd Košice
Spisová značka: 5Sd/38/2016
ECLI: ECLI:SK:KSKE:2017:7016200588.2
Dátum vydania: 22. 5. 2017
Forma: Uznesenie
Text rozhodnutia
Súd: Krajský súd Košice Spisová značka: 5Sd/38/2016 Identifikačné číslo súdneho spisu: 7016200588 Dátum vydania rozhodnutia: 23. 05. 2017 Meno a priezvisko sudcu, VSÚ: JUDr. Tamara Sklenárová ECLI: ECLI:SK:KSKE:2017:7016200588.2 Uznesenie Krajský súd v Košiciach, v právnej veci navrhovateľa: L. Ž., nar.: XX. XX. XXXX, trvale bytom F. X, C., proti odporkyni: Sociálna poisťovňa, ústredie Bratislava, Ul. 29. augusta 10, Bratislava, v konaní o invalidnom dôchodku, takto r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Návrhom zo dňa 25. 02. 2016 sa navrhovateľ domáhal preskúmania zákonnosti rozhodnutia Sociálnej poisťovne, ústredia Bratislava č. XXX XXX XXXX X zo dňa 18. 01. 2016, ktorým táto rozhodla podľa ustanovenia § 73, § 112 ods. 4, § 274 a § 82 zákona č. 461/2003 Z. z. o sociálnom poistení v znení neskorších predpisov tak, že navrhovateľovi od dňa 25. 11. 2015 naďalej patrí invalidný dôchodok v sume 159,70 eur mesačne. Podľa ustanovenia § 82 zákona č. 461/2003 Z. z. o sociálnom poistení v znení neskorších predpisov a podľa ustanovenia § 1 opatrenia Ministerstva práce, sociálnych vecí a rodiny Slovenskej republiky č. 283/2015 Z. z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty, bol navrhovateľovi od dňa 01. 01. 2016 zvýšený invalidný dôchodok na sumu 160,70 eur mesačne. Súd z písomného úradného záznamu (l. č. 26 súdneho spisu) zo dňa 23. 05. 2017 zistil, že navrhovateľ na podanom návrhu zo dňa 25. 02. 2016 netrvá, tento berie späť a žiada konanie zastaviť. Podľa ustanovenia § 250d ods. 3 O. s. p. súd uznesením konanie zastaví, ak žaloba bola vzatá späť. V zmysle ustanovenia § 250h ods. 2 O. s. p. až do rozhodnutia súdu môže navrhovateľ žalobu vziať späť. Vzhľadom na to, že navrhovateľ vzal návrh o preskúmanie zákonnosti rozhodnutia správneho orgánu späť, súd rozhodol v súlade s citovanými zákonnými ustanoveniami tak, ako je to uvedené vo výrokovej časti tohto uznesenia. Súd rozhodol o trovách konania v zmysle ustanovenia § 146 ods. 1 písm. c), § 246c a § 250l ods. 2 O. s. p., podľa ktorých žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach, a to v dvoch písomných vyhotoveniach. V odvolaní sa musí popri všeobecných náležitostiach podľa ustanovenia § 42 ods. 3 O. s. p. uviesť, proti ktorému rozhodnutiu odvolanie smeruje, v akom rozsahu sa rozhodnutie napáda, v čom sa rozhodnutie alebo postup súdu považuje za nesprávny a čoho sa odvolateľ domáha.

